Uznesenie Okresného súdu Prievidza sp. zn. 12P/74/2024 z 18. 7. 2024
Uznesenie Okresného súdu Prievidza z 18. júla 2024, sp. zn. 12P/74/2024, ECLI:SK:OSPD:2024:3824203606.2
Súd: Okresný súd Prievidza
Spisová značka: 12P/74/2024
ECLI: ECLI:SK:OSPD:2024:3824203606.2
Dátum vydania: 18. 7. 2024
Forma: Uznesenie
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 12P/74/2024 3824203606 18. 07. 2024 JUDr. Róbert Matulák ECLI:SK:OSPD:2024:3824203606.2
Uznesenie Okresný súd Prievidza vo veci starostlivosti o maloleté deti: 1/ A. B., nar. X.X.XXXX, 2/ C. B., nar. XX.X.XXXX, v konaní zastúpené kolíznym opatrovníkom: Úrad práce, sociálnych vecí a rodiny Prievidza, deti rodičov: matka D. B., nar. X.XX.XXXX, bytom E. F. XXX/XX, G., v konaní právne zastúpená: JUDr. Ivana Magdolenová Joríková, advokátka, Hrnčírikova 1/B, Partizánske, otec E. B., nar. XX.X.XXXX, bytom C. XXX/XX, H., o návrhu matky na nariadenie neodkladného opatrenia, takto rozhodol: I. Nariaďuje neodkladné opatrenie, ktorým a) súd dáva súhlas za otca maloletého A. B., nar. X.X.XXXX, so zápisom maloletého A. do Základnej školy v G., I. XX; b) súd dáva súhlas za otca maloletého C. B., nar. XX.X.XXXX, so zápisom maloletého C. do J. I. D. G., F. XX. II. Žiaden z účastníkov konania nemá nárok na náhradu trov konania. odôvodnenie: 1. Matka sa návrhom, podaným na tunajšom súde, dňa 2.7.2024, domáha nariadenia neodkladného opatrenia, ktorým súd nahradí súhlas so zápisom maloletých detí do školských zariadení za otca maloletých detí. 2. V návrhu uvádza, že s manželom, otcom maloletých detí, žili v spoločnej domácnosti v obci H. do júna 2024, kedy sa matka s maloletými deťmi odsťahovala do bytu D. G.. Vzťahy medzi manželmi sú hlboko narušené, čo začali vnímať aj maloleté deti. Každodenné dochádzanie maloletého A. do školy v H. je nevyhovujúce a komplikované, navyše maloletý je v napätí, že by cestou do školy mohol stretnúť otca a došlo by k opätovným konfliktom. Maloletý A. situáciu v rodine veľmi zle znáša a preto vyhľadal pomoc u školskej psychologičky J. F. B., s tým, že otec mu zakazuje kontakt so starou matkou z matkinej strany, veľmi kričí na matku, ktorej sa vyhráža, že ju zavezie na psychiatriu a vezme jej obe deti, prípadne vyhadzuje matku s maloletým A. z domu. Napätú situáciu zle znáša aj maloletý C., u ktorého sa začala prejavovať emocionálna labilita, zvýšená podráždenosť, impulzívne prejavy, agresívne prejavy voči okoliu, máva ťažkosti so spánkom, nočné desy a enuréziu, preto s ním matka začala navštevovať psychológa. 3. Matka odôvodnila návrh na nariadenie neodkladného opatrenia tým, že medzi rodičmi panuje nezhoda ohľadom zápisu maloletých detí do konkrétneho školského zariadenia. Školský rok začína o necelé dva mesiace a je v záujme maloletých detí, aby nedošlo k ohrozeniu ich zdravého a psychického vývoja. 4. Úrad práce, sociálnych vecí a rodiny Prievidza v správe zo dňa 10.7.2024 uviedol, že v mesiaci august 2022 úrad prijal oznámenie, v ktorom sa poukazovalo na nevhodné právanie otca k maloletému A., ktorého si v roku 2019 osvojil. Úrad rodičom sprostredkoval odborné poradenstvo na referáte
poradenskopsychologických služieb. Z dôvodu, že otec nemal záujem pokračovať v intervenciách, bola spolupráca s rodinou ukončená. Obaja rodičia verbalizovali, že sa komunikácia medzi nimi zlepšila, atmosféra v rodine sa upokojila, nebolo od decembra 2022 potrebné v rodine vykonávať opatrenia sociálnoprávnej ochrany detí a sociálnej kurately. V súvislosti s doručeným návrhom na nariadenie neodkladného opatrenia otec uviedol, že s podaným návrhom nesúhlasí. Matka odišla zo spoločnej domácnosti v H. aj s maloletými deťmi C. G. k svojej mame koncom júna tohto roku, otec ich odvtedy nevidel, s matkou sú len v telefonickom kontakte, ale nevedia sa spolu dohodnúť na tom, aby sa styk maloletých detí a otca realizoval. Pokiaľ by mala matka maloletých záujem, otec by súhlasil s odborným poradenstvom a obnovením spolužitia a bol by rád, keby ostali žiť v Oslanoch a deti by navštevovali školu a škôlku tam. Najväčší problém vo vzťahu vidí v odmietaní komunikácie zo strany navrhovateľky, viac rieši situácie v rodine s jej matkou ako s ním manželom. Stretávanie so svokrou nezakazuje, len žiada aby rešpektovala oboch rodičov. Otec maloletých detí pracuje v K. K. ako vodič, poberá daňový bonus a matka prídavky na deti. Žije v 5-izbovom rodinnom dome v H. v osobnom vlastníctve. Kolízny opatrovník maloletých detí uviedol, že vzhľadom na skutočnosť, že maloleté deti žijú s matkou D. G., nebude v rozpore s ich záujmom, aby navštevovali školské a predškolské zariadenie v mieste ich aktuálneho pobytu. Úrad práce, sociálnych vecí a rodiny Prievidza požiadal o súčinnosť Úrad práce, sociálnych vecí a rodiny Partizánske. 5. Zo správy Úradu práce, sociálnych vecí a rodiny Partizánske zo dňa 12.7.2024 vyplýva, že maloletý C. pochádza z manželstva D. a E. B.. Maloletý A. pochádza z predchádzajúceho vzťahu matky s L. J. a jej manžel E. B. si maloletého osvojil v roku 2019. Matka je v súčasnosti nezamestnaná, t.č. na neplatenej rodičovskej dovolenke. Je zdravotne poistená ako osoba starajúca sa o dieťa do 6 rokov a poberá prídavok na deti v sume 120 eur mesačne. Je prihlásená na pobyt v 1-izbovom byte, ktorý je v jej osobnom vlastníctve a ktorý nadobudla pred uzavretím manželstva. Na adrese prechodného pobytu býva spolu s maloletými deťmi u svojej matky v 3-izbovom byte, ktorý je zariadený novým nábytkom a udržiavaný na požadovanej úrovni. Matka spolu s deťmi obýva jednu priestrannú izbu. Nachádza sa tu dvojlôžko, dve jednolôžka, skrinka s poličkou. V obývacej izbe majú deti priestor na hranie, skrinku na hračky. V starostlivosti o deti jej pomáha matka a jej priateľ. Na náklady na domácnosť zatiaľ neprispieva, nakoľko nemá dostatok finančných prostriedkov. Matka trvá na podanom návrhu. Pred dvomi týždňami sa spolu s deťmi presťahovala C. G., spolužitie s manželom hodnotila už dlhšiu dobu ako problematické. V poslednom období sa to zhoršovalo, hlavne vzťah otca s maloletým A. bol vyhrotený. Spolužitie bolo sprevádzané neustálymi hádkami, slovnými urážkami, čo nemalo dobrý vplyv na deti. Maloletý A. mal zo správania otca v domácnosti psychické problémy, ktoré riešili prostredníctvom psychologičky na škole D. H.. Manžel jej neustále nadával, vyvolával konflikty. Bránil jej v stretávaní a navštevovaní matky D. G.. V poslednom období sa správal výbušnejšie, hádky a nadávky boli každodenne. Vzťah staršieho syna voči otcovi veľmi ochladol, mladší C. začal používať voči matke nevhodné slova, nadávky čo počul od otca. Niekedy sa stalo, že otec deti fyzicky potrestal, uprednostňoval mladšieho syna a to nemalo dobrý vplyv na deti. Na základe týchto dôvodov sa matka rozhodla opustiť spoločnú domácnosť. So svojou matkou sa dohodli, že jej matka s priateľom pôjde bývať do 1-izbového bytu a ona spolu s maloletými zostane v 3-izbovom byte. V súčasnej dobe majú maloleté deti vytvorené vhodné podmienky na bývanie, bez prítomnosti otca sa ich správanie zmenilo, sú kľudnejšie, neprežívajú stres. Matka pri pohovore verbalizovala, že maloleté deti sú zdravé, mávajú len bežné detské ochorenia, jeho ošetrujúcou lekárkou E. J. J., ambulancia pre deti a dorast H.. O odporučenú psychologickú pomoc referátu poradenskopsychologických služieb prejavila záujem. Dňa 10.7.2024 bol uskutočnený pohovor s maloletým A.. Maloletý navštevoval 4. ročník ZŠ v H., kde dosahoval výborné študijné výsledky. Vo voľnom čase hrával futbal za K. H., chce v tom pokračovať D. G.. S otcom nemá dobrý vzťah, stále na neho kričal, nadával mu, občas ho udrel po zadku. Niekedy sa stalo, že otec udrel aj matku. Maloletému sa nepáčilo, ako mu otec bránil chodievať k starej matke C. G. a ako sa vyjadroval na jej adresu. Maloletý riešil situáciu so školskou psychologičkou, avšak potom ako si na pohovor zavolala otca to bolo doma ešte horšie. D. G. sa mu páči, má veľmi dobrý vzťah so starou matkou. Aj prvý ročník absolvoval D. G., má tu kamarátov. C. H. by sa už nechcel vrátiť. Už dva týždne nebol s otcom, vníma to veľmi pozitívne, nikto na neho nekričí a neponižuje ho. U starej matky je kľud, žiadne hádky. S matkou má veľmi dobrý vzťah a s otcom sa v súčasnej dobe nechce ani stretávať, aby opätovne nezažíval to, čo doteraz. Úrad uskutočnil rozhovor aj s maloletým C.. Podľa matky je hyperaktívny, v septembri ide na vyšetrenie k psychiatrovi C. L.. Maloletý uviedol, že teraz býva
v G., s otcom už dlhší čas nebol, len spolu telefonovali. Keď otca neposlúchol, tak ho udrel po zadku rukou alebo paličkou. Oboch rodičov aj brata má rád. 6. Rozsudkom Okresného súdu Partizánske M. XX/XX/XXXX-XX zo dňa 18.12.2019 sa stal E. B. osvojiteľom maloletého A.. Maloletý C. sa narodil počas manželstva navrhovateľky a manžela. 7. Na tunajšom súde v súčasnosti prebieha L. B. N. XXX/XX/XXXX konanie o rozvod manželstva a úpravu pomerov manželov k maloletým deťom na čas po rozvode. Vo veci nebolo zatiaľ meritórne rozhodnuté. 8. Podľa § 2 ods. 1 Civilného mimosporového poriadku, na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. 9. Podľa § 325 ods. 1 Civilného sporového poriadku, neodkladné opatrenie môže súd nariadiť, ak je potrebné bezodkladne upraviť pomery alebo ak je obava, že exekúcia bude ohrozená. 10. Podľa § 325 ods. 2 písm. d/ Civilného sporového poriadku, neodkladným opatrením možno strane uložiť najmä, aby niečo vykonala, niečoho sa zdržala alebo niečo znášala. 11. Podľa § 329 ods. 1 veta prvá Civilného sporového poriadku, súd môže rozhodnúť o návrhu na nariadenie neodkladného opatrenia aj bez výsluchu a vyjadrenia strán a bez nariadenia pojednávania. 12. Podľa § 328 ods. 1 Civilného sporového poriadku, ak súd nepostupoval podľa § 327, nariadi neodkladné opatrenie, ak sú splnené podmienky podľa § 325 ods. 1, inak návrh na nariadenie neodkladného opatrenia zamietne. 13. Podľa § 328 ods. 2 veta druhá Civilného sporového poriadku, o návrhu na nariadenie neodkladného opatrenia rozhodne súd najneskôr do 30 dní od doručenia návrhu na nariadenie neodkladného opatrenia, ktorý spĺňa náležitosti podľa § 326. 14. Civilný mimosporový poriadok nemá osobitne upravený procesný postup, týkajúci sa neodkladných opatrení pri nezhode rodičov o podstatných veciach súvisiacich s výkonom rodičovských práv a povinností, preto sa v tomto prípade použijú ustanovenia Civilného sporového poriadku. 15. Z obsahu spisu je zrejmé, že medzi rodičmi maloletých detí je narušená komunikácia, vypäté vzťahy, čo vedie k zároveň k rozporom vo veciach týkajúcich sa maloletých. 16. Nahradenie súhlasu jedného z rodičov pri nezhode o podstatných veciach súvisiacich s výkonom rodičovských práv a povinností rozhodnutím súdu, je závažným zásahom do tohto výkonu. Využitie inštitútu neodkladného opatrenia je možné iba na základe takých osvedčených závažných skutočností, z ktorých by jednoznačne vyplývalo vážne ohrozenie záujmov maloletého dieťaťa. 17. Súd po zhodnotení všetkých okolností, dôvodov uvedených matkou v návrhu na nariadenie neodkladného opatrenia, ako aj skutočností zistených kolíznym opatrovníkom, dospel k záveru, že sú splnené podmienky v zmysle § 325 ods. 1 Civilného sporového poriadku vyžadujúce si okamžitý zásah súdu neodkladným opatrením. 18. Z doposiaľ zistených skutočností je zrejmé, že vzťahy v rodine maloletých detí sú narušené, a to nielen medzi manželmi, ale aj vo vzťahu medzi otcom a maloletým A., pričom tieto nemajú krátkodobý charakter, ale od roku 2022 sa stupňujú, pričom situáciu v rodine už v minulosti riešil Úrad práce, sociálnych vecí a rodiny Prievidza. 19. V súčasnosti sa na tunajšom súde vedie rozvodové konanie, ktoré je spojené aj s úpravou pomerov manželov k maloletým deťom na čas po rozvode, kde po vykonanom dokazovaní súd rozhodne, v prípade rozvodu manželstva, o výkone rodičovských práv a povinností rodičov voči maloletým deťom. Nie je v tomto štádiu konania vylúčené, že účastníci budú riešiť vzájomné rozpory odborným
poradenstvom, či mediáciou. Za súčasnej situácie je však zásah súdu nevyhnutný, pretože rodičia sa ohľadom školskej dochádzky maloletých detí nedokážu dohodnúť. 20. Matka po dlhodobo neúnosnom spolužití so svojím manželom (otec detí) opustila s maloletými deťmi domácnosť a zabezpečila pre nich stabilné zázemie D. H. G., kde majú maloletí kamarátov, žije tam matkina rodina, ktorá im je nápomocná a ako aj samotní maloletí verbalizovali, sú tu spokojnejší. Bezdôvodné naliehanie otca na návštevu školských zariadení deťmi v ich predchádzajúcom bydlisku v H., nie je podľa názoru súdu v ich záujme, a to nielen s poukazom na prekonávanie každodennej vzdialenosti pri cestovaní, ale aj vzhľadom na ich psychický vývoj a zabezpečenie stability a pokoja. 21. Otec v súvislosti s výberom školských zariadení pre maloleté deti neuviedol ani jeden relevantný argument, pre ktorý s podaným návrhom nesúhlasí. Uviedol len, že pokiaľ bude mať záujem aj jeho manželka, súhlasil by s odborným poradenstvom a s obnovením spolužitia. Na tomto mieste však súd musí skonštatovať, že ide o proces dlhodobý, keďže vzťahy medzi rodičmi detí sú zjavne narušené a maloletému A. začína povinná školská dochádzka už o šesť týždňov. 22. V nadväznosti na vyššie uvedené, súd návrhu matky na nariadenie neodkladného opatrenia vyhovel, majúc za to, že je potrebné bezodkladne upraviť pomery v rodine maloletých detí (§ 325 ods. 1 Civilného sporového poriadku). 23. Nariadením neodkladného opatrenia, ktorým súd nahradil súhlas s návštevou školských zariadení maloletými deťmi za otca maloletých detí, odpadol dôvod, pre ktorý by mal súd konať vo veci samej, pretože týmto rozhodnutím sa dosiahol výsledok sledovaný v návrhu na nariadenie neodkladného opatrenia. Z uvedeného dôvodu súd neuložil matke povinnosť podať si návrh vo veci samej. 24. Podľa § 332 ods. 1 Civilného sporového poriadku, neodkladné opatrenie je vykonateľné jeho doručením. 25. O trovách konania súd rozhodol v zmysle § 52 Civilného mimosporového poriadku. Poučenie: Proti tomuto uzneseniu možno podať odvolanie v lehote 15 dní odo dňa jeho doručenia v troch vyhotoveniach na súde, proti rozhodnutiu ktorého smeruje. Odvolanie musí obsahovať okrem všeobecných náležitostí (označenie súdu, ktorému je určené, kto ho robí, ktorej veci sa týka, čo sa ním sleduje, spisovú značku konania, podpis) označenie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa toto rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie môže byť odôvodnené len skutočnosťami uvedenými v § 365 ods. 1 a 2 Civilného sporového poriadku. Podľa štvrtej časti Civilného mimosporového poriadku sa postupuje pri výkone rozhodnutia, ktorými bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému. Ak povinný dobrovoľne nesplnení, čo mu ukladá vykonateľný exekučný titul, môže oprávnený podať návrh na nariadenie výkonu rozhodnutia (§ 376 ods. 1 Civilného mimosporového poriadku). Na výkon rozhodnutia vo veciach maloletých je miestne príslušný súd, v ktorého obvode má maloletý bydlisko určené dohodou rodičov alebo iným zákonným spôsobom (§371 ods. 1 Civilného mimosporového poriadku).

